Attalos (Pergamon)

Attalos () bol olympijský víťaz v tethrippe v 3. stor. pred Kr., jeho syn Attalos sa stal vládcom pergamského kráľovstva.Inscriptiones Graecae, IvP I 10 

Epigrafické nálezy IvP I 10 a IvP I 11 (Fränkel, Max. Die Inschriften von Pergamon,  Berlin 1890-1895) objavené v archeologickej lokalite starovekého Pergamu (datované do roku 263 pred Kr.) uvádzajú, že Attalos, brat Filetaira z PergamuStrabón, Geographica 13,4,1-2. (podľa historika L. Morettiho bol adoptívnym synom Filetaira) bol víťaz na olympijských hrách v tethrippe žrebcov (alebo mladých koní) a i to, že jeho štvorzáprah bol najrýchlejší aj na maloázijských hrách (koine Asias).Inscriptiones Graecae, IvP I 11 

Attalos a jeho manželka Antiochis boli rodičmi pergamského kráľa                       Attala I.Strabón, Geographica 13,4,2. Ich vnuci (vrátane kráľa Eumena II.) boli víťazi v jazdeckých pretekoch na panatenajských hrách o storočie neskôr. Slávu jeho rodiny oslavuje aj epigram pripisovaný filozofovi Arkesilaovi: „Pergamos slávny je nielen zbraňami, ale aj koňmi; často je chválený v Pise za svoje víťazstvá v hrách. Akže však smrteľník môže vyrieknuť Diovu vôľu, Pergamos ešte raz príde ku väčšej sláve a cti.“

Attalos si olympijské víťazstvo vybojoval pravdepodobne na 126. hrách v roku 276 pred Kr.    

 Referencie a bibliografia 


 Pozri aj 
 Zoznam olympijských víťazov staroveku

Kategória:Víťazi starovekých olympijských hier v tethrippe
Kategória:Attalovci